Document ID: 31982R2496

*****
ΚΑΝΟΝΙΣΜΟΣ (ΕΟΚ) αριθ. 2496/82 ΤΗΣ ΕΠΙΤΡΟΠΗΣ
της 13ης Σεπτεμβρίου 1982
περί της κατατάξεως εμπορευμάτων στη διάκριση 61.01 Β V ε) του Κοινού Δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 3,
Εκτιμώντας:
ότι προκειμένου να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου πρέπει να θεσπισθούν διατάξεις σχετικά με την κατάταξη παντελονιών, συμπεριλαμβανομένων των παντελονιών «τζήνς», υφασμένων, από υφαντικές ύλες που περιλαμβάνονται στη σημείωση 1 του κεφαλαίου 61 του εν λόγω Δασμολογίου, τα οποία φέρουν μπροστά άνοιγμα που κλείνει από τα αριστερά προς τα δεξιά με κάποιο σύστημα·
ότι στο Κοινό Δασμολόγιο, που έχει προσαρτηθεί στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1883/82 (3), όταν είναι κατασκευασμένα από υφαντικές ύλες που αναφέρονται στη σημείωση 1 του κεφαλαίου 61, τα εξωτερικά ενδύματα ανδρών και παίδων κατατάσσονται στην κλάση 61.01 και τα εσωτερικά ενδύματα δια γυναίκας και κορασίδας κατατάσσονται στην κλάση 61.02·
ότι, σύμφωνα με τη σημείωση 3 (α) του κεφαλαίου 61, τα εξωτερικά ενδύματα, εφόσον δεν είναι δυνατόν να διαπιστωθεί εάν είναι ενδύματα ανδρών και παίδων ή ενδύματα γυναικών και κορασίδων, πρέπει να κατατάσσονται στη δασμολογική κλάση 61.02·
ότι τα παντελόνια, συμπεριλαμβανομένων των «τζήνς», τα οποία φέρουν άνοιγμα μπροστά, αναγνωρίζονται από τον χαρακτηριστικό τρόπο με τον οποίο κουμπώνουν τα ανδρικά ενδύματα «από αριστερά προς τα δεξιά» ως ενδύματα ανδρών και παίδων, αν και ορισμένα μεγέθη είναι δυνατό να φέρονται και από γυναίκες και κορασίδες· ότι τα παντελόνια όταν κατασκευάζονται από υφαντικές ύλες που αναφέρονται στη σημείωση 1 του κεφαλαίου 61 και φέρουν τα παραπάνω χαρακτηριστικά υπάγονται στην κλάση 61.01· ότι, στα πλαίσια της κλάσεως αυτής, πρέπει να ληφθεί υπόψη η διάκριση 61.01 B V ε)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παντελόνια, συμπεριλαμβανομένων και των «τζήνς», που κατασκευάζονται από υφαντικές ύλες που αναφέρονται στη σημείωση 1 του κεφαλαίου 61, τα οποία φέρουν μπροστά άνοιγμα που κλείνει από τα αριστερά προς τα δεξιά με οποιοδήποτε σύστημα, υπάγονται στην ακόλουθη κλάση του Κοινού Δασμολογίου:
61.01 Εξωτερικά ενδύματα ανδρών και παίδων:
Β. Λοιπά:
V. Έτερα:
ε) Περισκελίδες (παντελόνια).
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 13 Σεπτεμβρίου 1982.

Labels: 3
1